《澄江客兴》
明代·王彦泓

匹练江光洗客愁，杜康桥畔几追游。吟余落日过茶馆，睡美凉风在竹楼。

违俗诗文从嫚骂，寄人书札任沉浮。乡园无屋归心懒，拟借张融岸上舟。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。